open-index/open-wikipedia-markdown huggingface dataset:
Hundvåg 1

**Hundvåg 1. speidergruppe** er en speidergruppe på Hundvåg i Stavanger. Gruppen er medlem av Vesterlen krets som er Norges største speiderkrets med rundt 2200 speidere.

## Historikk
Hundvåg 1 speidergruppe ble stiftet av to speiderjenter i 1946 på Hundvåg. De dannet en tropp bestående av 30 jenter. Deres tilholdssted dengang var speiderhuset *Øytun*, hvor de holdt til noen år. Den gang var det altså bare jenter i Hundvåg 1. 

I periodeen 1960&ndash;1972 var speidergruppen mer eller mindre nedlagt. Den bestod da av noen betalende ledere, men ingen speidere.

I 1972 startet speidergruppen opp igjen, og fikk tilholdssted på Hundvåg skole. Der holdt gruppen til i 19 år, før den i 1991 overtok ungdomshuset Øytun. Etter overtakelsen ble speiderhuset ombygd og renovert og har siden vært tilholdssted for mange hundre speiderjenter og -gutter. I dag har Hundvåg 1 ca. 50 medlemmer.

## Speideraktiviteter
Gruppen har drevet med mangfoldige speideraktiviteter og vært på mange lerier og turer i all slags vær. Mange forskjellige speiderhytter har fått besøk, men de fleste turene har gått til speiderhytta på Blåhei. Denne hytta ble kjøpt i fellesskap av seks speidergrupper på 1930-tallet.

## Speiderutstyr
Siden starten i 1946 har leir/turutstyret forandret seg betraktelig. Til å begynne med brukte man gult oljelerret som underlag og dyner stappet med halm, og man lå i ustødige pyramidetelt. 

## Eksterne lenker
* Hundvåg 1. speidergruppe sin hjemmeside
Lut (andre betydninger)

**Lut** kan vise til:

* Lut – et hverdagslig navn på alkaliske stoffer
* Lut (profet) – en islamsk profet
* Lüt - et rockeband fra Tromsø
Fritt vilt

***Fritt vilt*** er en norsk skrekkfilm produsert av  Martin Sundland og Magne Lyngner og ble regissert av Roar Uthaug. Filmen hadde premiere fredag 13. oktober 2006. Hovedrollene spilles av Ingrid Bolsø Berdal, Endre Midtstigen, Viktoria Winge, Tomas Alf Larsen og Rolf Kristian Larsen.

Deler av filmen ble spilt inn på turisthytta Leirvassbu i Jotunheimen. Alle som arbeidet med innspillingen, bodde der mens innspillingen foregikk.

Fritt Vilt ble sett av  personer i 2006. Filmen ble invitert til den 13. Sundance Film Festival i Utah, USA. Filmen vant to priser under Amandaprisen 2007: folkets Amanda og beste kvinnelige skuespiller (Ingrid Bolsø Berdal) og to priser under Kanonprisen 2006: beste produsent ( og ) og beste lyd (Christian Schaanning). Den var i tillegg nominert til Kanonprisklassene beste foto (), beste klipp () og beste filmmusikk (Magnus Beite).

## Handling
En vennegjeng drar på snowboardtur i Jotunheimen. I fjellsiden har en av dem et stygt fall og brekker beinet. Det er ingen tegn til andre mennesker og mobilene er utenfor dekning. I det fjerne skimter de et høyfjellshotell og bestemmer seg for å søke ly. Hotellet ligger tomt og stille, nedlagt siden 1975. Telefonlinjene er døde, og gjengen innser at de må tilbringe natten der. Men omgitt av fjell og natt finner de grufulle tegn på at de ikke er så alene som de trodde. En gutt som ble mishandlet av sine foreldre på hotellet er nå blitt voksen. Hans mistro til sivilisasjon og mennesker har gjort ham til en kaldblodig drapsmann.

## Karakterer
* Ingrid Bolsø Berdal: Jannicke
* Rolf Kristian Larsen: Morten Tobias
* Tomas Alf Larsen: Eirik
* Endre Midtstigen: Mikal
* Viktoria Winge: Ingunn
* Rune Melby: «Fjellmannen»
* Erik Skjeggedal: Gutten, («Fjellmannen»)
* Tonje Lunde: Moren til «Fjellmannen»
* Hallvard Holmen: Faren til «Fjellmannen»

## Relaterte media
I 2008 fikk filmen en oppfølger i (Fritt vilt II). I 2010 ble Fritt vilt III lansert.

## Referanser


## Eksterne lenker
*
Urskar naturreservat

**Urskar naturreservat** ligger øst for Valnesvatnet i Bodø kommune i Nordland. Naturreservatet har et areal på 1&nbsp;169 dekar. Området er vernet for å bevare et område med en høy grad av urørthet og særdeles artsrike skogtyper, særlig orkidérik lavurtbjørkeskog.

## Referanser
Azitromycin

**Azitromycin** er et antibiotikum som brukes mot visse typer infeksjoner forårsaket av bakterier. Azitromycin benyttes blant annet til å behandle mykoplasmalungebetennelse, ørebetennelse, øvre luftveisinfeksjoner, samt infeksjon i urinveiene og livmorshals, f.eks. chlamydia og gonoré.

Azitromycin selges i Norge under merkenavnet *Azitromax*.

## Historikk
Azitromycin ble oppdaget i 1980 av en forskergruppe i det kroatiske farmasøytiske selskapet *Pliva*. Gruppen var ledet av dr. Slobodan Đokić, og bestod for øvrig av Gabrijela Kobrehel, Gorjana Radobolja-Lazarevski og Zrinka Tamburašev. Azitromycinet ble patentert i 1981. I 1986 inngikk Pliva og *Pfizer* en lisensavtale som ga Pfizer enerett til å selge azitromycin i Vest-Europa og USA. Pliva på sin side begynte å selge azitromycin i Sentral- og Øst-Europa fra 1988 merket *Sumamed*. I andre deler av verden begynte Pfizer i 1991 å selge azitromycin på Plivas lisens med merkenavnet *Zithromax*.

## Litteratur
* 
*
Parlamentsvalget i Storbritannia 1918

**Parlamentsvalget i [[Storbritannia]] [[1918]]** var det første valget til House of Commons som ble holdt i henhold til *[[Representation of the People Act 1918]]*, og dermed det første britiske valget med kvinnelig stemmerett. Stemmegivning foregikk 14. desember, men opptellingen begynte ikke før 28. desember. 

Valget ble vunnet av en koalisjon av Det konservative parti under Andrew Bonar Law, de fleste av det liberale partis representanter under David Lloyd George og noen uavhengige representanter. Det ble dannet regjering med Lloyd George som statsminister. 

Labour Party økte sin andel av stemmene kraftig, men fikk bare noen få ekstra seter som en følge av valgordningen med flertallsvalg i enmannskretser. Partiet ble dominerende i opposisjonen, som også omfattet noen liberale som var motstandere av koalisjonen. 

I Irland markerte valget et vendepunkt. Irish Parliamentary Party mistet nesten alle sine seter, som ble tatt av Sinn Féin under Éamon de Valera. Partiet vant hele 73 seter; perioden før hadde de ingen. Ettersom Sinn Féin hadde besluttet å boikotte det britiske parlamentet tok de ikke sine seter. Det irske valget er også spesielt siden nesten hele ledelsen i Sinn Féin, inkludert de Valera og Arthur Griffith, hadde blitt arrestert 17. mai 1918, slik at hele 47 av representantene satt fengslet da de ble valgt. Til sist var dette valget det første hvor en kvinne ble valgt inn i House of Commons, da Constance Markiewicz ble valgt inn for Sinn Féin. 

## Resultat

*Totalt antall avlagte stemmer: 10 434 700.  Alle partier med mer enn 1 000 stemmer er vist. Stemmene for de konservative innen koalisjonen er sammenlignet med stemmene for de konservative ved det foregående valget.  For alle de øvrige partiene er stemmene for partiet utenfor koalisjonen sammenlignet med partiets tidligere stemmetall.*

## Kilder
* General Election Results 1885-1979 http://www.election.demon.co.uk , besøkt 15. mai 2018
Váhcanjohka naturreservat

**Váhcanjohka naturreservat** ligger i Beiarn kommune i Nordland. Naturreservatet ligger ved Kyskmoen på vestsiden av Gråtådalen og har et areal på 525 dekar. Området er vernet for å bevare et område med rike skogtyper og stor artsrikdom.

## Referanser


## Eksterne lenker
* Miljøstatus: Váhcanjohka naturreservat
Vallabotn, Breivika og Røssåauren naturreservat

**Vallabotn, Breivika og Røssåauren naturreservat** ligger i Hemnes kommune i Nordland. Naturreservatet består av tre deler, sør, nord og nordvest for Bjerka. Til sammen har området et areal på 463 dekar, hvorav 365 dekar sjøareal. Området er vernet for å ivareta det botanisk sett viktigste brakkvannsområdet i Nordland.

## Referanser


## Eksterne lenker
* Miljøstatus: Vallabotn, Breivika og Røssåauren naturreservat
Besserudtjernet

**Besserudtjernet** var et kunstig tjern i bunnen av Holmenkollbakken, en hoppbakke i Holmenkollen i Oslo, laget omkring 1890 ved oppdemming av en bekk ved Holmensetra.

Besserudtjernet hadde vann fra juni til oktober. Om vinteren ble det tappet vann ut av tjernet, og bunnen av tjernet var da sletta i hoppbakken. I tjernet levde det småsalamander, som overvintret i jord og mudder om vinteren. Om sommeren lå det lenge en scene på vannet. Der ble blant show-rennet *[[Ta sjansen]]* avholdt fra 1983 til 2002.

Under byggingen av ny storbakke i Holmenkollen ble Besserudtjernet fjernet. Det ble boret et 585 meter langt hull fra skåla i Holmenkollbakken og ned til Midtstulia, for å lede naturlig innsigsvann ned til et 20&nbsp;000 kubikkmeter stort vannmagasin som skal benyttes til snøproduksjon.


4700_Besserudtjernet_og_Peisestuen_-_no-nb_digifoto_20151030_00085_bldsa_PK03519.jpg|Besserudtjernet med Peisestuen, en bygning i dragestil som ble flyttet til Kongeveien 5 i 1997, og Holmenkollen kapell bak. 
Oslo Holenkollen 1975.jpg|Holmenkollbakken og Bessrudtjernet 1975


## Referanser


## Eksterne lenker
*
Skadevare

**Skadevare** (fra engelsk: *malicious software*, *malware*) er ondsinnet eller skadelig programvare. Eksempler på malware er datavirus, ormer, trojanere, spionvare, adware, løsepengevirus, backdoors, rootkit og keyloggere.

*Greyware* (gråvare) brukes om ondsinnet programvare eller kode som er konkludert med å falle i den grå sonen mellom normal programvare og et virus. Greyware er et term for all annet ondsinnet programvare eller kode som adware, spyware, trackware eller annet ondtsinnet shareware faller under.

## Referanser
Benito Martínez

**Benito Martínez Abrogan** (født 19. juni 1880?, død 11. oktober 2006) var en kubaner som hevdet han var verdens eldste levende person. Han påstod at han ble født 19. juni 1880 i nærheten av Cavaillon på Haiti, men hadde ingen dokumenter som kunne bevise det.

Kubanske myndigheter sendte representanter til Haiti for å undersøke, men kunne ikke avdekke noes om kunne bekrefte eller avkrefte påstandene. Kubansk helsepersonell uttalte at han var minst 119 år da han døde, men hvordan de kom frem til denne alderen ble aldri offentliggjort.

Ettersom det ikke finnes noen bevis eller dokumentasjon på verken hans fødsel eller liv før innvandringen til Cuba, kan han *ikke* komme i betraktningen av tittelen som verdens eldste levende i henhold til *[[Guinness rekordbok]]*. Rekorden ved hans død ble således hold av Elizabeth Bolden (15. august 1890 – 11. desember 2006), en afroamerikanske kvinne som ble 116 år.

## Referanser
Ren Boksing

***Ren Boksing*** er en bok om boksing skrevet av Erling Hanssen og utgitt i 1931 på
J. W. Cappelens Forlag i Oslo. Boka er på 78 sider og tar for seg boksingen generelt og bokseteknikk spesielt. Både avstandsboksing og nærkamp blir behørig beskrevet. Finter og taktikk er også omtalt, det samme er dommeren og bokserens forhold til publikum. 

Boka er rikt illustrert med sort-hvitt-bilder av de ulike støt og parader. Siste del av boken er viet bokseregler fastsatt av Det internasjonale Amatørbokseforbund (FIBA). Forordet er skrevet av bokseren 
Georg Antonius Brustad.
Jeph Howard

**Jeph Howard** (født 4. januar 1979) er en amerikansk musiker som spiller bassgitar i bandet The Used. Kallenavnet hans er Jepha. Andre medlemmer i bandet inkluderer vokalist Bert McCracken og gitarist Quinn Almann.

Howard begynte å spille bass når barndomsvennen hans Korby Connell spilte gitar. Howard fant ut at hvis Korby spilte gitar, måtte han spille bass. Før Bert ble med i bandet, sang Howard, men han liker best å spille bass.

Howard hører på så å si all type musikk. Han liker alt fra «bråkete og veldig skrikende til hip-hop». Han tror at dette er delvis fordi faren hans kunne spille plater for han da han vokste opp.

Howard er vegetarianer og støtter PETA, som er kjennetegnet på deres "Save #99"-dvd.

## Eksterne lenker
* 
*
Vardøya naturreservat

**Vardøya naturreservat** ligger i Herøy kommune i Nordland. Naturreservatet omfatter en del av Vardøya, samt noen holmer sør for øya. Området har et areal på  hvorav  sjøareal. Området er vernet for å ivareta et verdifullt kystområde, med det naturlig tilknyttede plante- og dyreliv. Planetartene er representative både for strandeng (særlig brakkvannseng) og for tangstrand. Her vokser blant annet småhavgras og saftmelde.

## Referanser


## Eksterne lenker
* Miljøstatus: Vardøya naturreservat
Benito Martinez

**Benito Martinez** er navnet til flere personer;

* Benito Martinez (skuespiller), skuespiller som har spilt i bl.a. *[[The Shield]]*.
* Benito Martínez, cubaner som hevdet at han var verdens eldste levende person.
Irish Independent

***Irish Independent*** er Irlands mestselgende dagsavis. Den blir publisert både i storformat og tabloid. Avisen ble grunnlagt i 1905 som etterfølger til *[[Daily Irish Independent]]*, som i 1890-årene hadde støttet Charles Stewart Parnell. Grunnleggeren, William Martin Murphy, var en kontroversiell forretningsmann og Parnell-motstander.

I 1916 beskrev avisen påskeopprøret som «sinnssykt og kriminelt», og oppfordret til henrettelse av lederne. Slike angrep på republikanerne førte til at en gruppe på tyve IRA-medlemmer i desember 1919, under uavhengighetskrigen, ødela avisens trykkeri. Den utløsende årsaken til denne aksjonen var dekningen av angrepet på Irlands stattholder i 1919, og avisens kritikk av IRA.

I 1924 ble den tradisjonelle, nasjonalistiske avisen *[[Freeman's Journal]]*, opptatt i *Irish Independent*.

## Eksterne lenker
*
The Irish Times

***The Irish Times*** er en av Irlands største og eldste aviser. Den ble lansert i 1859. Avisen regnes som liberal, sosialdemokratisk og nøytral i spørsmålet om irsk enhet; den står ofte som motpol til *[[Irish Independent]]*, som regnes som populistisk med en høyrevridd økonomidekning.

Opprinnelig var avisen protestantisk og nasjonalistisk, men innen ti årtier hadde den blitt unionisme, og støttet de som ønsket at Irland skulle forbli en del av Det forente kongerike Storbritannia og Irland. Etter at Den irske fristaten ble opprettet i 1922 snudde avisen, og ble mer radikal.

Avisen kommer ut i fullformat.  Redaktør siden 2011 er Kevin O'Sullivan. Opplaget i 2015 var 76,194.

## Referanser


## Eksterne lenker
*
Roar Uthaug

**Roar Uthaug** (født 1973) er en norsk filmregissør. Han er utdannet ved Mediefabrikken og ved Den norske filmskolen i Lillehammer. Som elev ved filmskolen ble han nominert til Student Academy Awards (Oscar for studenter) i 2003 med novellefilmen *Regjeringen Martin* som var hans eksamensfilm.

Etter eksamen fra filmskolen (2002), ble Uthaug ansatt i produksjonsselskapet Fantefilm som regissør for reklame- og musikkvideoer. Den første helaftens spillefilmen han regisserte var *[[Fritt vilt]]*, som hadde premiere i 2006. Uthaug var co-produsent på *[[Fritt vilt II]]*.

## Filmografi

* 1993: *Snørr* (kortfilm)
* 1994: *En aften i det grønne* (kortfilm)
* 1996: *DX 13036* (kortfilm) – regi
* 1998: *A Fistful of Kebab* (kortfilm)
* 2002: *Regjeringen Martin* (kortfilm)
* 2006: *[[Fritt Vilt]]* (spillefilm) – regi
* 2009: *[[Julenatt i Blåfjell]]* (spillefilm) – regi
* 2012: *[[Hellfjord]]* (TV-serie) – regi på én episode
* 2012: *[[Flukt (2012)|Flukt]]* (spillefilm) – regi
* 2015: ''Bølgen'' (spillefilm) – regi
* 2018: ''Tomb Raider'' (spillefilm) – regi
* 2022: *[[Troll (film)|Troll]]* (spillefilm) – manusforfatter sammen med Espen Aukan; regi
* 2025: *Troll 2* (spillefilm)

## Referanser


## Kilder
* Fantefilm
* SF
* Filmtipset.se 

## Eksterne lenker
* 
*
H.M. Aarhønen

**Hennes Majestet Aarhønen – Bygningslinjens forening** er linjeforeningen til studieprogrammet Bygg- og miljøteknikk på NTNU. I kortform omtales linjeforeningen som **H.M. Aarhønen** eller **Aarhønen**. 

Linjeforeningen har en egen visebok, *Aarhøneklukk*.  

## Historie
Foreningen ble etablert 31. januar 1913, tre år etter etableringen av Norges Tekniske Høgskole.  er den eldste linjeforeningen ved NTNU, etablert nesten et år før St. Arnoldi Broderskab, foreningen for arkitektstudenter, som ble etablert 1. desember det samme året. 

## Se også

* Linjeforeninger ved NTNU

## Referanser


## Litteratur

* 
* 

## Eksterne lenker
* 
* 
* Bygg:Verksteds hjemmesider
* Dragerns hjemmesider
* FK Steindølenes hjemmesider
* Betons hjemmesider
* Piker Med Spiker sine hjemmesider
* VandrendeBjelkes hjemmesider
* Industrikontaktens hjemmesider
* Gjedda Jonathan på Wikistrinda
The Used

**The Used** er et punkrockband fra Orem, Utah. Bandet ble etablert i januar 2001, og kalte seg egentlig *Used*. De måtte bytte navnet til *The Used*, siden et Boston-band allerede hadde tatt navnet *Used*. The Used var også en stund kjent under navnet *Something To Burn*, og slapp ut noen få kopier av en CD under dette navnet, albumet het det samme som bandet da. I et intervju med vokalist Bert McCracken fortalte han at de ville bytte navn til *Creed*, men siden det allerede var et band som het det, ble de værende med The Used.

## Medlemmer

### Nåværende
*Bert McCracken&nbsp;— vokal, keyboard, piano (2001&ndash;d.d.)
*Quinn Allman&nbsp;— gitar, bakgrunnsvokal (2001&ndash;d.d.)
*Jeph Howard&nbsp;— bassgitar, bakgrunnsvokal (2001&ndash;d.d.)
*Dan Whitesides&nbsp;— trommer, perkusjon (2006&ndash;d.d.)

### Tidligere
*Branden Steineckert&nbsp;— trommer, bakgrunnsvokal (2001&ndash;2006)
*Dean Butterworth&nbsp;— trommer (2006&ndash;2007)
*Greg Bester&nbsp;— gitar (2002&ndash;2003)

## Utgivelser
### Album
**Demos From The Basement* (2001) 
**The Used* (2002) 
**Maybe Memories* (CD/DVD) (2003) 
**In Love And Death* (2004) 
**Berth* (CD/DVD)  (2007)
**Lies For The Liars* (2007)
**Artwork* (2009)¨
**Vulnerable* (2012)
**Imaginary Enemy* (2014)

### Singler
**A Box Full Of Sharp Objects* fra "The Used" 
**The Taste Of Ink* fra "The Used" 
**Buried Myself Alive* fra "The Used" 
**Blue and Yellow* fra "The Used" 
**Take It Away* fra "In Love And Death" 
**All That I've Got* fra "In Love And Death" 
**I Caught Fire* fra "In Love And Death" 
**The Bird And The Worm fra "Lies For The Liars"
**Blood on my Hands* fra "Artwork"
**Born to Quit* fra "Artwork"
**I Come Alive fra "Vulnerable"
**Hands and Faces* fra "Vulnerable"
**Put Me Out* fra "Vulnerable"
**Cry* fra "Imaginary Enemy"

### Musikkvideoer
*A Box Of Sharp Objects from The Used (2002) 
*Buried Myself Alive from The Used (2002) 
*The Taste of Ink from The Used (2002) 
*Blue and Yellow from The Used (2003) 
*Take It Away from In Love And Death (2004) 
*All That I've Got from In Love And Death (2004) 
*I Caught Fire" from In Love And Death (2005)
*The Bird And The Worm fra "Lies for the Liars"
*Paralyzed fra "Lies for the Liars"
*Pretty Handsome Awkward fra "Lies for the Liars"
*Blood on my Hands fra "Artwork" (2009)
*Born to Quit fra "Artwork"
*I Come Alive fra "Vulnerable"
*Hands and Faces fra "Vulnerable"
*Put Me Out fra "Vulnerable"
*Cry fra "Imaginary Enemy"

## Eksterne lenker
* 
* 
* 
* 
* The Used Biography
Bert McCracken

**Robert Edward McCracken** (født 25. februar 1982), bedre kjent som **Bert McCracken** er en amerikansk musiker som er kjent som vokalist i bandet The Used.

## Diskografi
### [[The Used]]

* 2001: *[[Demos from the Basement]]*
* 2002: *[[The Used (album)|The Used]]*
* 2003: *[[Maybe Memories]]*
* 2004: *[[In Love and Death]]*
* 2007: *[[Berth (The Used)|Berth]]*
* 2007: *[[Lies for the Liars]]*
* 2008: *[[Shallow Believer]]* (bare gitt ut på internett, men er kan kjøpes på 2008 Get A Life Tour)
* 2009: *[[Artwork]]*

## Referanser


## Eksterne lenker
* 
* 
* 
* 
* Bert McCracken profile på Notable Names Database
Doggerbankmedaljen

**Doggerbankmedaljen** er en nederlandsk medalje som ble opprettet av stattholder Vilhelm V til minne om slaget ved Doggerbank 5. august 1781. Den var den første medalje som henger i stoffbånd. Medaljen skulle deles ut til alle overlevende offiserer, og ble laget i tre ulike valører:
*gull med rødt-hvitt-blått bånd,
*sølv med rødt-hvitt-blått bånd og
*sølv med oransje bånd.

Gullmedaljene ble utdelt til Johan Zoutman, som i mellomtiden hadde blitt forfremmet til viseadmiral, hans nestkommanderende Jan Hendrik van Kinsbergen og de øvrige skipskapteinene. Andre offiserer fikk sølvmedaljer med rødt-hvitt-blått bånd, mens underoffiserer og offiserer under opplæring (ned.: *adelborsten*) fikk medaljen i sølv med oransje bånd. 

Selve medaljen er oval, 36x28mm. På forsiden vises en vinget seiersgudinne (Victoria) med en laurbærkrans i høyre hånd, stående på baugen til et krigsskip. Skipet bærer navnet «DOGGERS/BANK». Langs medaljens venstre side er teksten «PAX QVAERITVR BELLO» (latin: *fred fåes gjennom krig*) plassert mellom hennes høyre fot og laurbærkransen. Mellom skipets baug og kransen av oranjeløv står teksten «V AVG/MDCC/LXXXI» (5. august 1781) på medaljens høyre side.

På medaljens bakside er teksten «EXI/MIAE/VIRTU/TIS/PRAEM/IVM» (latin: *belønning for ekstraordinær tapperhet*) plassert i en laurbærkrans. Mellom kransen og medaljens rand, står teksten «MVNIFICENTIA PRINCIPIS AVRIACI» (*på grunn av Prinsen av Oranje*).

Man antar at stempelet medaljene ble slått med fikk en skade. På enkelte sees en bruddlinje til venstre fra seiersgudinnens fot, og dette forklarer hvorfor det finnes medaljer der baksiden har en annen laurbærkrans med forskjøvet tekst.

I tiden før denne medaljen ble til, var medaljer og ordener et ukjent begrep, dessuten var det ikke mulig for stattholderen å dele ut ordenstegn siden Nederland i den tiden var en republikk. Før Vilhelm V opprettet Doggerbankmedaljen var det vanlig å tildele «triumfpenninger» i gull eller sølv, med eller uten kjede, til militære for utvist mot eller god kommandoføring. Avhengig av hvor stor eller viktig dåden til de som fikk tilkjent en penning, fikk de den med eller uten kjede. Jo lengre kjedet var, jo større var æresbevisningen. For sivile var det ingen ordenstegn eller medaljer inntil kong Ludvig Napoleon opprettet «Orde van de Unie» (Unionsordenen) i 1806. Doggerbankmedaljen er den første i sitt slag i Nederland, og mange historikere anser den da for å være den første nederlandske minnemedaljen.

## Eksterne lenker
* Nederlandske ridderordener og dekorasjoner
* Offisielt nettsted for ordener og utmerkelser, med bilde av medaljen (nederlandsk/engelsk)
* Nederlandske medaljer
Per Morten Hoff

**Per Morten Hoff** (født 1956) er en norsk journalist, konsulent og lobbyist. 

Hoff har arbeidet som journalist i Farmand, seniorkonsulent i Samfunnskontakt og var fra 1988 til 2017 tilknyttet IKT-Norge. 

Hoff har deltatt i regjeringsoppnevnte råd og utvalg, som eNorge-forum. År 2000- forum. Hoff ble i 2018 oppnevnt av EU-kommisjonen til å sitte i AI-Stakeholder forum.   

I 2015 mottok Hoff Rosingakademiets Markeringpris for sitt arbeide med å fremme IT-næringens interesser.

Hoff har hatt styrverv i Anzyz Technologies, EICTA og Ren Røros.

Han har vært rådgiver for Norges idrettsforbund og nåværende Antidoping Norge.    

## Referanser


## Eksterne lenker
*
An Phoblacht

***An Phoblacht/Republican News*** er avisen til den republikanske bevegelsen i Irland. Den  utkommer ukentlig, og har ifølge egne opplysninger et opplag på opptil 15&nbsp;000 hver uke.

Avisen ble grunnlagt i 1979 etter at de to avisene *An Phoblacht* («Republikken») og *Republican News* ble slått sammen. Den opprinnelige *An Phoblacht* ble grunnlagt av Jimmy Steele i 1970. Under konflikten i Nord-Irland støttet den Den provisoriske IRA, og hadde spalten «War news» hver uke, der IRAs siste aksjoner ble presentert og hyllet. 

Etter Belfastavtalen av 1998 har avisen stått på Sinn Féins linje, og den støtter fredsprosessen. 

## Referanser


## Eksterne lenker
* An Phoblacht/Republican News
Bevis (dokument)

:*Se også pekersiden [[bevis]].*
Et **bevis (dokument)** er et dokument som inneholder en bevitnelse med underskrift og/eller stempel fra en kompetent person eller myndighet. Dokumentet kan være laget for ulike formål:
*Avtaler. *(f.eks.: [[Kjøpekontrakt]], [[skjøte]], [[festekontrakt]])*
*Bevitnelser. *(f.eks.: [[Attest]], [[målebrev]], [[eksamen]]sbevis, [[legeerklæring]], [[pass]])*
*Tillatelser. *(f.eks.: [[Førerkort]], [[våpenkort]], [[jegeravgiftskort]], [[skjenketillatelse]], [[byggetillatelse]], [[adgangskort]])*
*Verdipapirer. *(f.eks.: [[Aksje]]brev, [[pantedokument]])*
Noen bevis kan være for en tidsbegrenset periode, andre er uten tidsbegrensning.
Lee County (Arkansas)

**Lee County** er et fylke i den amerikanske delstaten Arkansas. Det ligger øst i staten og det grenser mot St. Francis County i nord, Crittenden County i nordøst, Phillips County i sør og mot Monroe County i vest. Det har også grense mot delstaten Mississippi i øst.

Lee Countys totale areal er 1 604 km² hvorav 46&nbsp;km² er vann. Ved folketellingen i 2010 hadde fylket 10 424 innbyggere. Administrasjonssenteret ligger i byen Marianna.

Fylket ble grunnlagt i 1873 og er oppkalt etter Robert E. Lee som var general i Amerikas konfødererte stater.

## Referanser


## Eksterne lenker
*
Anders Tyvand

**Anders Tyvand** (født 19. mai 1980 i Kragerø) er en norsk politiker (KrF). Han var stortingsrepresentant for Vestfold fra 2013 til 2017 og var medlem av Stortingets Kirke-, utdannings- og forskningskomiteen.  Han var også statssekretær i Samferdselsdepartementet fra 2020 til 2021. Ved stortingsvalget 2017 og stortingsvalget 2021 var han Kristelig Folkepartis førstekandidat i Vestfold,.

## Bakgrunn og utdannelse
Tyvand er utdannet master i medievitenskap ved Institutt for Medier og Kommunikasjon ved Universitetet i Oslo, og leverte en masteroppgave tilknyttet forskningsprosjektet "Til rikdom og besvær: petroleumssektorens nye omdømmeproblematikk". Tyvand har vært tilknyttet flere aviser som journalist, deriblant Tønsbergs Blad.  

Tyvand har ellers jobbet som kommunikasjonsrådgiver og kommunikasjonssjef i både privat og offentlig sektor. 

## Politisk arbeid
Han har tidligere vært politisk rådgiver på Stortinget for Kristelig Folkeparti. Han ble valgt inn i bystyret i Tønsberg i 2011, der han ble nestleder i hovedutvalg for barn og unge. Ved valget i 2013 vant KrF utjevningsmandatet i Vestfold, og Tyvand ble dermed første KrFer på Stortinget fra fylket siden Elsa Skarbøvik var representant i perioden 2001-2005.

## Referanser


## Eksterne lenker
*
Tyvand

**Tyvand** er navnet på to gårder som ligger i Sannidal i Kragerø kommune i Telemark. Gårdene – henholdsvis øvre og nedre Tyvand – ligger i nordenden av innsjøen Tyvann.

Tyvand er også familienavn for slektene som stammer fra disse gårdene, blant andre professor Peder A. Tyvand (1951–2026).

## Referanser
Veggen naturreservat

**Veggen naturreservat** ligger sørøst i Evenes kommune i Nordland mellom grendene Forra og Veggen.

Naturreservatet omfatter en cirka 4,7 kilometer lang landstripe langs Herjangen fra Sølvsteinvika, rundt Gammelveggen, mot Segelnes. Området strekker seg om lag 100 til 250 meter opp lia i Veggfjellet, og har en høydeforskjell på cirka 200 meter. 

Av områdets areal på 917 dekar utgjør 906 daa lauvskog, i hovedsak gråor-heggeskog, som også mange steder henger ut over havet. En rekke plantearter vokser spredt i hele lia, hvorav noen varmekjære arter regnes som mellomeuropeiske.

Formålet med fredningen er å sikre verdens nordligste utpost av sørboreal lauvskog med innslag av enkelte nemorale plantearter og ellers mange sørlig-varmekjære arter.

Området naturreservatet ligger i ble overført fra Narvik til Evenes kommune 1. januar 2001.

## Referanser


## Eksterne lenker
* Miljøstatus: Veggen naturreservat
* Lovdata: Forskrifter for Veggen naturreservat.
* Direktoratet for naturforvaltning
Varnvassdalen naturreservat

**Varnvassdalen naturreservat** ligger på sørsiden av Varnvassdalen i Hattfjelldal kommune i Nordland. Naturreservatet ble utvidet 11. feruar 2022, og har et areal på 19&nbsp;957 dekar. Området er vernet for å bevare et svært verneverdig, lite påvirket barskogområde med overvekt av furu.

Naturreservatet grenser i øst til Favnvassdalen landskapsvernområde.

## Referanser


## Eksterne lenker
* Miljøstatus: Varnvassdalen naturreservat
TomTom

**TomTom** er en nederlandsk produsent av mobile GPS-navigatorer og leverandør av geodata. Selskapets hovedkontor ligger i Amsterdam i Nederland. TomTom etterfulgte selskapet Palmtop Software, som ble startet av Peter-Frans Pauwels, Pieter Geelen, Harold Goddijn og Corinne Vigreux i 1991.

## Referanser

## Eksterne lenker
*
Macbeth

**Macbeth** kan vise til:

* Macbeth av Skottland, konge av Skottland i det 11. århundre
* ''Macbeth'' (skuespill), tragedie av William Shakespeare
* ''Macbeth'' (opera) av Giuseppe Verdi
* ''Macbeth'' (Jo Nesbø), roman av Jo Nesbø
* Macbeth (opera av Antonio Bíbalo)
* Macbeth (film), film av Roman Polanski fra 1971
Friedrich Theodor von Frerichs

**Friedrich Theodor von Frerichs** (født 24. mars 1819 i Aurich, død 14. mars 1885 i Berlin) var en tysk øyenlege og professor i medisin. 

## Liv og virke
Frerichs studerte medisin ved universitetet i Göttingen fra 1838 til 1841. Etter eksamen arbeidet han fire år som øyenlege i Aurich. I 1846 flyttet han tilbake til Göttingen og fullførte habilitetsprøve for å kunne undervise på universitetet. I 1850 fikk han stilling ved universitetet i Kiel, i 1852 til Breslau og i 1859 ble han etterfølger til Johann Lukas Schönlein ved Charité i Berlin. Bygningen som i dag huser Den sveitsiske ambassade i Berlin, var hans private bypalé i Berlin. 

Viktige deler av hans forskning gjaldt stoffskifteforløpet i lever og nyrer og diagnostikk i forbindelse med dette. Det tyske selskap for indremedisin deler ut en pris til minne om ham, Theodor Frerichs pris.  

## Referanser
Veikdalen naturreservat

**Veikdalen naturreservat** ligger mellom Øvre og Nedre Veikvatnet i Sørfold kommune i Nordland. Naturreservatet har et areal på 3&nbsp;250 dekar. Området er vernet for å bevare en isolert og lite påvirket furuforekomst med alt naturlig plante- og dyreliv og med alle de naturlige økologiske prosessene.

## Referanser
Carnmore

**Carnmore** (irsk: *An Carn Mór*) er en landsby og valgkrets som ligger omtrent 13 km øst for byen Galway i grevskapet Galway i Irland. Carnmore ligger i et irskspråklig område *[[gaeltacht]]*, selv om flertallet av innbyggerne bruker engelsk som førstespråk. Galway Airport ligger like ved denne landsbyen.

## Demografi
Ifølge folketellingen for 2016 bodde det 2577 mennesker i valgkretsen Carnmore, hvor bare 2,2% av befolkningen som indikerte at de snakket irsk på daglig basis utenfor utdanningssystemet. Fra 2015 var det 164 elever påmeldt den lokale barneskolen, Carnmore National School.[

## Historie
Det er avdekket flere arkeologiske funnsteder i området, blant annet en underjordisk struktur fra steinalderen med to eller tre kammer og en inngang til hvert kammer som var omtrent 2,1 m høye. Det er også en *lisheen*, en liten bygdeborg, i Carnmore hvor det er avdekket grav til noen lokale barn og voksne. Det er også flere steinaldergraver i form av sysser i området. I Claregalway ble det i middelalderen opprettet et kloster tilhørende fransiskanerordenen.

## Sport
Carnmores hurlingklubb, Carnmore GAA, ble grunnlagt i 1944 – selv om hurling har blitt spilt i sognet siden før stiftelsen av Gaelic Athletic Association. Klubben stiller med lag i Galway Intermediate Hurling Championship.

## Kjente innbyggere
* Máirtín Ó Cadhain var skolelærer i Carnmore på 1930-tallet.
* Colie McDonagh, irsk nasjonal medaljevinner i 1966 i gælisk fotball

## Referanser


## Eksterne lenker
*
Veten naturreservat

**Veten naturreservat** ligger på sørsiden av Øyneshalvøya i Fauske kommune i Nordland. Naturreservatet har et areal på 690 dekar. Området er vernet for å bevare en rik kalkfuruskog med alt naturlig plante- og dyreliv og med alle de naturlige økologiske prosessene.

## Referanser


## Eksterne lenker
* Miljøstatus: Veten naturreservat
That’s So Raven

***That's So Raven*** er en amerikansk komi- og eventyrserie for ungdom som gikk på Disney Channel fra 2003 til 2007. 

Serien handlet om en synsk tenåringsjente ved navn Raven Baxter. Raven bodde sammen med moren, faren og broren i et hus i San Francisco, California. Det var nesten ingen som visste at hun var synsk, bare den nærmeste familien og de to beste vennene. Hovedrollen som Raven ble spilt av Raven-Symoné. Serien ble skapt av Michael Poryes og Susan Sherman.

## Handling
Raven bor sammen med moren, faren og broren i et hus i San Francisco, California. Det er nesten ingen som vet at Raven er synsk, bare den nærmeste familien og de to beste vennene. Tanya Baxter er Ravens mor. Hun er hjemmeværende, men har tidligere jobbet som lærer. Faren til Raven heter Victor Baxter, og jobbet tidligere som en kokk på en fin restaurant, men Raven gjorde seg lite populær hos sjefen, og dette førte til at Victor ble sparket. Victor har etterhvert startet sitt eget restaurant, som heter The Chill Gril.

Ravens lillebror heter Cory Baxter. Han er Ravens største plage, og prøver seg bestandig på Ravens venninne Chelsea, uten hell. Cory er veldig interessert i penger og har en egen safe bak et bilde. Han har også en rotte som heter Lionel, som kommer i litt nyere episoder.

Chelsea er Ravens beste venn. Chelsea er treg i oppfattelsen. Hun er også vegetarianer.

Ravens andre venn er Eddie Thomas. Eddie spiller basket. Han er kanskje ikke den aller flinkeste på skolen, men han er en god rapper og stiller alltid opp for Raven. Chelseas foreldre er begge psykologer, og dette setter preg på Chelsea. Hun har nok ikke alltid den beste humoren. Chelsea er en ordentlig dyrevenn. William er Corys bestevenn. Så lenge han er sammen med William er han upopulær men når han er sammen med de kule er han populær. William er en supersmart gutt.

## Rollefigurer
*Raven Baxter &ndash; Raven-Symoné
*Chelsea Daniels &ndash; Anneliese van der Pol
*Eddie Thomas &ndash; Orlando Brown
*Cory Baxter &ndash; Kyle Massey
*Victor Baxter &ndash; Rondell Sheridan
*Tanya Baxter &ndash; T'Keyah Crystal Keymáh

## Eksterne lenker
*
Revir

Et **revir** er et begrenset geografisk område som et dyr, et par med dyr, eller en flokk av dyr betrakter som sitt territorium og derfor forsvarer mot inntrengere av samme art, samme kjønn, eller nært beslektede arter. Hensikten er å sikre tilgangen på føde og retten til å forplante seg.

Et revir kan hevdes av både solitære dyr (eksempelvis mange kattedyr, bjørner og kongeørn), par (eksempelvis mange fugler, sjakaler og rever) og flokker (eksempelvis ulv, løver og elefanter). Reviret markeres med kroppsspråk, skrapemerker, vokalisering og duftavsetninger, ofte i form av urin, avføring og/eller avsondring fra duftkjertler som påføres visse steder. Grensene i reviret blir gjerne patruljert og markert regelmessig. Om en konkurrent oppdages i reviret forsvares det gjerne i første omgang med aggressivt kroppsspråk og høylydt vokalisering, typisk overfor konkurrenter av samme art eller kjønn, men ofte også overfor nære slektninger. I noen tilfeller kan også revirhevder gå til fysisk angrep på inntrengere. Alle rovpattedyr hevder revir, men det gjør også mange andre dyr.

## Se også
* Territorium

## Eksterne lenker
*
Vikosen naturreservat

**Vikosen naturreservat** ligger i Sortland kommune i Nordland. Naturreservatet omfatter gruntvannsområdet i Vikosen og en 10 meter bred sone av strandlinja ovenfor. Området har et areal på 930 dekar, hvorav 55 dekar landareal og 875 dekar sjøareal. Området er vernet for å bevare et viktig våtmarksområde med naturlig tilhørende vegetasjon og dyreliv, særlig dets funksjon som et nasjonalt betydningsfullt trekkområde for kortnebbgås, og å gi gjessene et meget tiltrengt raste- og hvilested under det energikrevende vårtrekket.

## Referanser


## Eksterne lenker
*  Miljøstatus: Vikosen naturreservat
Brentwood (Essex)

**Brentwood** er en by i Essex i østlige England. Den har gitt navn til og er administrasjonssenter for distriktet Brentwood, og ligger innenfor Londons pendlerbelte, 32&nbsp;km nordøst for Charing Cross og like ved ringveien M25. I henhold folketellingen i 2011 hadde byen en befolkning på 49 463 innbyggere.

Det er en typisk forstad til London, med et lite handleområde og en hovedgate, men til tross for den lille størrelsen er det ekspanderende. Utenfor sentrum har boligområder spredd seg ut i det som tidligere var landsbygd og skogområder. Byen er kjent for privatskolen Brentwood School. En rekke selskaper holder til på industriområder i byen.

## Vennskapsbyer
Brentwood har følgende vennskapsbyer:

*  Roth (1978)
*  Montbazon (1994)

Den har også et forhold til den amerikanske byen Brentwood i Tennessee grunnet felles historie.

## Referanser


## Eksterne lenker
* 
* Omfattende guide til Brentwood
* Brentwood Borough Council (PDF)
* Churches in Brentwood, nettsted for kirkene i Brentwood
* Brentwood, oppslag i BBCs H2G2
* Brentwood Theatre 
* Brentwood Town Football Club, den lokale fotballklubbens nettsted
Jan Frederik Helmers

**Jan Frederik Helmers** (født 7. mars 1767 i Amsterdam, død 26. februar 1813) var en nederlandsk dikter og rik handelsmann.

I sine dikt viste han sin beundring for renessansen og Voltaire, men også for nederlandsk patriotisme. I diktet *Socrates* fra 1790 lar han grekeren Sokrates representere sine egne ideer med hensyn til tro og filosofi. I 1795 skrev han i *Lijkzang op het Graf van Nederland* en klagesang over republikken som han anså å være det ekte Nederland. Etter 1805 gikk han og svogeren hans, Cornelis Loots, inn for å oppildne nasjonalfølelsen ved hjelp av patriotisk poesi. Dette var ikke helt nytt for ham, han hadde tidligere skrevet et hyllningsdikt etter slaget ved Doggerbank 5. august 1781. 

Diktsamlingen *Gedichten* som kom ut i 1809-10, men kanskje spesielt det store diktet *De Hollandsche natie* (den hollandske nasjonen) som han skrev i 1812, skapte stor entusiasme og var en suksess. De Hollandsche Natie er et dikt i seks sanger som tok mer enn ti års studie og arbeid. Diktet viser til Nederlands stolte fortid og kan sees som en reaksjon mot motløsheten som preget folket under den franske okkupasjonen. Diktet ble meget beundret, og nok mer som en motstandsdåd enn for god poesi. Dette diktverket ga ham også problemer med landets franske besettere. Diktet ble sensurert, men selv ikke dette viste seg å være nok. Da politiet i februar 1813 kom for å arrestere ham og føre ham til keiseren i Paris, kom de for sent. Helmers var nettopp død, og hans svoger viste dem hans lik. De franske herskerne forbød publikasjon av diktet. Amsterdam, Helmers fødeby, æret ham med ved at de oppkalte tre gater etter ham, Eerste, Tweede og Derde Helmersstraat (Første, Annen og Tredje Helmersgate).

Bakgrunnen for hans suksess ligger i hans patriotisme, og mindre i hans diktkunst. I tiden da han skrev disse diktene mot den franske undertrykkelsen, kunne folk bli utvist fra landet eller drept for slik tale. Likevel snakket han til folket på et språk de forstod. Han ville vekke dem, gi dem mot og trøst. Et antall dikt som ble utgitt posthumt, ble samlet i 1815.

## Enkelte arbeider
* *Lijkzang op het graf van Nederland* (1795) (Liksang på Nederlands grav)
* *Aan het vaderland* (1799) (Til faderlandet)
* *Gedichten* (2 bind, 1809-1810) (Dikt) 
* *De Hollandsche natie* (1812) (Den hollandske nasjon)

## Referanser


## Eksterne lenker
* Prosjekt Laurens Jz Coster med tekster av J.F. Helmers (nederlandsk)
Hutton (Essex)

**Hutton** er en landsby i sørlige Essex i England. Den ligger øst for Brentwood og vest for Billericay, like ved Shenfield. Den har god jernbaneforbindelse med sentrale London som ligger rundt 32 km i sørvestlig retning via jernbanestasjonen i Shenfield som er kun 1,6 km fra landsbyen. Brentwoods bysentrum ligger i underkant av 5 km i vest. Området er delt mellom beskjedne boligeiendommer og det hovedsakelig velhavende området Hutton Mount.

Den første politimannen i Essex' politikorps som ble drept i aktiv tjeneste var Robert Bambrough som ble druknet i en dam i Hutton av en forbryter som han eskorterte fra Billericays forhørsrett den 21. november 1850.

Huttons sognekirke er dedikert alle helgener (*All Saints*) og er en bevaringsverdig bygning klasse II* med et kirketårn av tre som har fem klokker.

## Referanser
Dolby Digital

**Dolby Digital** er markedsnavnet for en serie av lydkompresjon (audio compression) teknologier av Dolby Laboratories.

## Dolby Technologies in Packaged Media Formats

## Se også
*DTS
## Eksterne lenker
*
Siegfried-Idyll

***Siegfried-Idyll*** (WWV 103) er et symfonisk dikt for kammerorkester av Richard Wagner. Den opprinnelige tittelen er *Tribschener Idyll mit Fidi-Vogelsang und Orange-Sonnenaufgang, als Symphonischer Geburtstagsgruss. Seiner Cosima dargebracht von Ihrem Richard.*

## Historie
Wagner skrev stykket i all hemmelighet i 1870 som en fødselsdagsgave til hustruen Cosimas 33. fødselsdag den 25. desember 1870. Uroppføringen skjedde ved at musikere fra *Tonhalle-Orchester Zürich* stilte seg opp på en trapp i familieboligen Tribschen ved Luzern og spilte slik at Cosima skulle våkne til åpningsmelodien. Til stede var ellers bare den aller nærmeste familien.

I tillegg til å være en fødselsdagsgave, var stykket ment som en takk til Cosima for at hun hadde født Wagners første sønn, Siegfried, også kalt  «Fidi».

## Musikk
Siden stykket var en gave til Cosima, vegret Wagner seg lenge mot å publisere det, men finansielle problemer tvang ham. For å gjøre stykket mer salgbart orkestrerte han stykket for et lite kammerorkester med 13 musikere: fløyte, obo, to klarinetter, fagott, to horn, trompet, to fioliner, bratsj, cello og kontrabass. I våre dager spilles stykket vanligvis av orkestre med mer enn ett strykeinstrument per stemme. Moderne framføringer er langt langsommere enn tidligere.

Navnet henger ikke bare sammen med Wagners sønn, men også med musikkdramaet *[[Siegfried (opera)|Siegfried]]*, tredje del av syklusen *[[Nibelungenringen]]*. De fleste temaene i  *Siegfried-Idyll*  hentet Wagner fra ledemotiver i musikkdramaet. Stykket er Wagners eneste symfoniske dikt og etter hans eget utsagn det eneste av hans orkesterverk det foreligger et fullstendig program for.  I stykket spiller en obo den tyske voggesangen «Schlaf, Kindlein, schlaf». Ernest Newman oppdaget at temaet hadde forbindelse med Wagners eldre datter Eva. Denne og flere andre musikalske referanser som lenge var ukjent for utenforstående, viser at stykket hadde personlig betydning for begge ektefellene.

*Siegfried-Idyll* går i D-dur og består av lyse og idylliske klangfarger. Stykket bærer verkfortegnelsen WWV 103.

## Litteratur
* Martin Geck: *Richard Wagner*, Rohwohlt Verlag GmbH, Reinbek bei Hamburg 2004.
*Richard Wagner: *Siegfried-Idyll*, Ernst Eulenburg & Co. GmbH, Mainz 2011.

## Referanser og noter


## Eksterne lenker
* 
*Verkinformasjon, klassika.info
Kammerorkester

Et **kammerorkester** eller *sinfonietta* er et lite orkester. Det er ikke uvanlig at et strykeorkester kalles kammerorkester, men ofte finnes også en blåseinstrumentseksjon og pauker. Et kammerorkester kan altså være et mindre symfoniorkester. På grunn av størrelsen, er kammerorkesteret særlig egnet til å spille wienerklassisk musikk.

## Se også
* Symfoniorkester
* Blåseorkester
* Messingorkester
* Strykeorkester
* Strykekvartett
* Strykekvintett
* Strykeensemble

## Kilder
*
Bryllupsmarsj

En **bryllupsmarsj** er et musikkstykke som blir spilt på orgelet under et bryllup. Det spilles et stykke under brudens inngang og et annet når det gifte paret går ut etter seremonien.

## Kjente bryllupsmarsjer
**De mest vanlige bryllupsmarsjene** i vestlige brylluper er 
*Richard Wagners *[[Brudekoret]]* fra operaen *[[Lohengrin (opera)|Lohengrin]]*
*Felix Mendelssohns *[[Bryllupsmarsjen (Mendelssohn)|Bryllupsmarsjen]]* fra scenemusikken til *[[En midtsommernattsdrøm]]*.

:Selv om de musikalske verkene ofte er knyttet sammen, var komponistene fiender; Mendelssohn, som var en jødisk komponist som konverterte til protestantisk kristendom, ble kritisert i Wagners antisemittiske essay "*[[Das Judenthum in der Musik]]*". 

**En rekke andre bryllupsmarsjer** finnes også. Noen av disse er:
*Johann Sebastian Bach: *Preludium i [[ess-dur]]*
*Oscar Borg: *Festpreludium*
*Jeremiah Clarke: *A Trumpet Voluntary* (*Prince of Denmark's March*)
*Rikard Nordraak: *Purpose* fra *Maria Stuart i Skottland*
*Johann Pachelbel: *Kanon i D*
*Henry Purcell: *Trumpet Tune*
*Johan Varen Ugland: *Bryllupsintrada*
*Jan Magne Førde: *Bruremarsj* (brukt ved Haakon og Mette-Marits bryllup 2001)
Trygve Ramberg

**Trygve Fredrik Ramberg** (født 1. mars 1932 i Lillehammer, død 31. mai 2002) var en norsk journalist og forlegger. 

Ramberg var født i Lillehammer, og høstet erfaring som journalist i *[[Gudbrandsdølen]]* og *[[Lillehammer Tilskuer]]* før han i 1955 gikk for første gang til *[[Aftenposten]]*. Han var i en periode Aftenpostens korrespondent i New York, nyhetsredaktør (fra 1970) og sjefredaktør (1978– 1986), da han gikk til sjefsjobb i Universitetsforlaget, hvor han ble til 1997. Ramberg var styreleder i NRK i perioden 1990&ndash;98.

Trygve Ramberg ledet Norsk Presseforbund i perioden 1971&ndash;75. Han ble i 1997 utnevnt til Ridder av 1. klasse av St. Olavs Orden for sin mangeårige innsats for norsk kulturliv, blant annet for Forleggerforeningen og Nasjonalgalleriet.

Som student var han redaktør i *[[Universitas (avis)|Universitas]]* og formann (titulert «Formand») av Det Norske Studentersamfund i 1958. I 1967 tok han sin magistergrad i statsvitenskap.

Han skrev blant annet boken *Med folket. Historien om vårt kongehus* (1987).

## Referanser
Richard Dannatt

**Ricard Dannatt**, baron Dannatt, (født 23. desember 1950) er en britisk offiser og tidligere sjef for den britiske hæren. Han har erfaring fra Bosnia og Nord-Irland.

Dannat var i nyhetene i 2006 for hans uttalelser om at britiske styrker bør trekkes ut av Irak-krigen.

## Privatliv
Dannatt ble utdannet ved Felsted School i Essex og St. Lawrence College i Kent. Han bor i Norfolk og giftet seg med sin kone, Phillippa, i 1977. De har tre sønner og en datter sammen. En av sønnene tjenestegjør i Grenadier Guards.

Dannatt er også nestleder for den britiske kristne offisersforeningen og leder for en bibelstudieorganisasjon for soldater.

## Militær bakgrunn
Dannatt er utdannet ved University of Durham, og gikk inn i Green Howards i 1971 etter å ha gått gjennom offisersskolen Sandhurst. Han tjenestegjorde i Nord-Irland, hvor han i en alder av 22 mottok utmerkelsen Military Cross. Senere tjenestegjorde han i Kypros og Tyskland. Fra 1989 til 1991 var han bataljonssjef.

Fra 1994 til 1996 var han sjef for 4. panserbrigade i Tyskland og Bosnia. I 1999 tok han over kommandoen av 3. divisjon i Kosovo. Han tjenestegjorde så i generalstaben fra 2001 til 2002 før han overtok Natos Allied Rapid Reaction Corps (ARRC). I mars 2005 tok han over som *Commander-in-Chief Land Command* (øverstkommanderende for landstyrkene).

Dannant ble gjort til life peer som baron Dannant i november 2010. Fra før av var han tildelt military cross og gjort til Knight Grand Cross (GCB), i Order of the Bath og Commander of the Most Excellent Order of the British Empire (CBE).

## Referanser


## Eksterne lenker
* Biografi hos det britiske forsvarsdepartementet (engelsk)
* Biografi hos Nato (engelsk
8. serierunde i Premier League 2006/07

**8. serierunde i Premier League 2006/07** begynte den 14. oktober 2006 klokka 13:45 med Wigan Athletic hjemme mot Manchester United. Runden avsluttes med Fulham FC hjemme på Craven Cottage mot Charlton Athletic den 16. oktober klokka 21:00.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Ekte gribber

* se Gypinae!

**Ekte gribber** (Aegypiinae) utgjorde en gruppe fugler i haukefamilien som lever av å spise åtsler. Slektene og artene er imidlertid overført til underfamilien Gypinae, som har prioritet over Aegypiinae.

## Eksterne lenker
*